CifraHouse 🎶 az Ormánságban
2024-09-20 16:00 - 2024-09-21 03:00 UTC | Szaporcai Cifraház, Dózsa György u. 35., Szaporca, Baranya, 7843, Magyarország
CifraHouse – egy igen különlegesnek, a helyszín és a zenei stílus viszonyát tekintve már-már crossover jellegűnek mondható esemény az Ormánságban, a szaporcai Cifraházban 2024.09.20-án 16 órától.
A szaporcai Cifraház rendkívül sokszínű programlehetőségeket kínál egész évben, így pl.

Akusztikus koncertek
Könyvbemutatók
Színházi előadások
A helyi tradíciókat bemutató rendezvények
Gasztronómia

Most azonban valami egész mást szeretnénk Önöknek bemutatni itt az eseménynaptárunkban: egy igazi mediterrán, balkáni hangulatú bulit, olasz, szerb, román, bolgár, török és magyar fiatalokkal, ugyanis ez az esemény egy Erasmus+ ifjúsági program zárásaként kerül megrendezésre. A jó hangzásról és hangulatról két DJ, Peet és Sovi gondoskodik. A vizuális effektekről fényfestés és fényinstalláció formájában Hizsnyik Dénes.
Mindenkit szeretettel várnak a szervezők helyből és környékről is, aki szeretné megismerni, együtt bulizni a résztvevő fiatalokkal!

Székkötő workshop - Szaporcai Cifraház
2025-06-21 09:00 - 2025-06-22 17:00
Székkötő webshop és műhely a Szaporcai Cifraházban 2025.06.21-22-én!
A Cifraház egész évben tartalmas programokkal jelentkezik, melyeknek egy jelentős részében a hagyományápolás, az ormánsági kultúra megismertetésé a fő cél, elég csak az akusztikus koncertekre, réteskészítő programlehetőségekre vagy a tájházak napjára gondolni.
Most egy olyan hagyományőrző workshopra invitáljuk Önöket az Ormánságba, mely során egy hagyományos szék készítését sajátíthatják el – székkötő válhat Önökből is!
Az alábbiakban a szervezőktől idézünk:
Mesterséges intelligencia helyett tanulj intelligens mestertől!
Székkötő műhelynapok Négyes Tímea népművész, kismesterség oktató vezetésével a Szaporcai Cifraházban. Négyes Tímea népművész, népi kismesterség oktató, a Magyar Művészeti Akadémia Művészeti Ösztöndíjprogramjának ösztöndíjasa és Hesz Anna vezetésével megtanulhatod a sás előkészítését, a kötési technikát és elkészítheted a saját fonott székedet.
A workshop időpontja: 2025. június 21. szombat és június 22. vasárnap 9:00-17:00 óra között.
Az két napos workshopért 5.000 Ft/fő alapanyag hozzájárulást kérünk.
Helyszín: Szaporcai Cifraház – 7843 Szaporca, Dózsa György utca 35.
A workshop 2025. június 21-én szombat délelőtt 9:00-kor kezdődik. Kérjük, pontosan érj oda, hogy ne maradj le az első instrukciókról! A műhely akkor ér véget, amikor befejezed a széked, de legkésőbb másnap 17.00 óráig lát el tanácsokkal a műhelyvezető.
A műhely létszáma maximum 12 fő lesz.
Ha étkezést szeretnél kérni, 3000 Ft/ ebéd áron tudunk meleg ebédet biztosítani, ez esetben ételérzékenységedet a lejjebb tudod majd jelezni.
Ha bármilyen kérdésed van hívj vagy írj nekünk:

videkenjo@gmail.com
+36 20 225 3187

Szervező: Vidéken Jó! Alapítvány – Szaporca, Dózsa György u. 35.
A műhely megvalósítását a Magyar Művészeti Akadémia támogatta.
Jelentkezés az alábbi űrlapon lehetséges.
